# Hindusi

### Izvor: Wikipedija

Hindus iz Delhija

Hindusi.-/sing. Hindu, u pl. Hindus. Jezik se zove hindi./ Isto i Indijci, Indijski narodi. Indoeuropski narodi Indije koji su pod imenom Ârya ('plemeniti') u prvoj polovici II tisućljeća prije Krista naselili područje Indije. Imenom Ârya (Arijci; kod naših prevodioca Zvonimira Goloba i Dunje Rihtman) oni su naglašavali svoje iransko porijeklo, da bi poslije postali poznati pod kolektivnim imenom Hindusi, imenom čiji korijen leži u imenu rijeke Ind. Ârya su isprva bili podijeljeni po staležima, kastinski sistem javlja se tek u Indiji, gdje nailaze na tamnopute domoroce Dravide i Munde. Donesavši sa sobom indoeuropski jezik i raspršivši se po velikim područjima Indije, ovi narodi postali su poznati pod raznim imenima. Arijci su bili ratnici koji su u borbi koristili bojna kola. Stočarstvo i ratarstvo bilo je njihovo glavno zanimanje. Svoje domaćine koje su našli u Indiji Arijci su prozvali imenom 'ljudi bez nosa'. Zbog nacističke zloporabe njihovog arijskog imena, naziv Arijci se nepravedno izbjegava a umjesto njega koristi se naziv Indoeuropljani da bi se označilo ime arijske (indoeuropske) etnolingvističke porodice.

## [uredi] Ime

Ime Hindu ili Indijac, došao je po imenu rijeke Ind, a potječe od još starijeg staroindijskog Sindhu=Ind. Hrvatski naziv Hindus smatra se barbarizmom. Ovaj naziv osim Indijca (pripadnika potomaka starih Arijaca), ne obuhvaća razne domorodačke skupine, kao što su Munda i Dravidi, a označava i pripadnika hinduističke vjere (ili brahmanizma).

## [uredi] Društvo

Kaste

Kupanje u svetoj rijeci Ganges, Varanasi, Indija.

Narodi Ârya u Indiji podijeliše se na brojne narode u kojima ih tek jezik međusobno povezuje i razlikuje od ostalih grupa. Najveću razliku među njima ipak čini kasta. Kaste su nastale na raznim temeljima: rodovske (Najari), nacionalne (Marathi, i dr.), religiozne kaste sekta (kao što su Sikhi) u Pandžabu, i na kraju postoje kaste koje su mješavina donjih slojeva, i koje su najbrojnije.

Kaste (njih četiri) kod Hindusa nastale su po legendi od Brahmine glave, ruku, bedara i nogu. Neizmjerno iznad svih kasta su: 1) Brahmani (svećenstvo). Iza njih dolazi ratničko plemstvo Kšatrija. Odmah ispod Kšatrija dolazi kasta Vajšija (građanstvo). Ove prve tri kaste su 'dvaput rođeni', i neizmjeran ih jaz dijeli od posljednje četvrte kaste Šûdra. Šûdre su oni koji služe, njima je zabranjeno sudjelovanje u obredima žrtvovanja i čitati svete knjige. Današnji broj kasta u Indiji postao je nepregledan.

## [uredi] Narodi

- Asamci (Asamese).- u Assamu.
- Bengalci (Bengalis). –zapadni Bengal i Bangladeš.
- Bhili.- središnja Indija
- Gudžarati (Gujaratis). –Gujarat
- Kašmirci (Kashmiris).- Kashmir. [1]
- Konkani.- u Goi, bivšoj portugalskoj koloniji. [2]
- Maithili. –Bihar. [[3]]
- Maldivci (Divehi, Maldivians).- na Maldivima. Govore jezikom divehi. [4]
- Marathi.- u Maharashtri
- Oriya. –U Orissi.
- Pandžapci (Punjabis).- Punjab [5]
- Zapadni Pandžapci.- Punjab . Govore jezikom Lahnda. [6]
- Sindhi. –u pakistanskoj provinciji Sindh. [7]
- Singalezi (Sinhalezi (Engl. Sinhalese). –na Sri Lanki.

## [uredi] Religija

Mnogobožačka (hinduizam ili brahmanizam). Kod Arijaca (Hindusa) sveto trojstvo čini Brahma, koji je stvaralac, Višnu, održavalac i Šiva, razarač. Svakom muškom bogu odgovara i njegova ženska 'šahti'. Ona izražava aktivni, nasuprot muškom pasivnom principu. Za Hinduizam je značajno to što za razliku od ostalih svjetskih religija, nema utemeljitelja.

## [uredi] Život i običaji

Samsara

Hindu narodi imaju različit način života i vjerovanja, od onog zapadnjačkog. Religija ima najveći utjecaj na život Indijca, za njega je život vječni ciklus rođenja, smrti i ponovnog rođenja, ciklus poznat kao samsara. Nakon ponovnog rođenja život čovjeka bit će ovisan o prethodnom životu, a tek onaj tko je sposoban osloboditi se ovoga vječnog kruga, njegov život bit će konačno završen.

Dobavljeno iz "http://hr.wikipedia.org../../../h/i/n/Hindusi.html"

Kategorije: Indijski narodi | Etničke grupe Indije

##### Views

- Članak
- Razgovor
- Trenutna inačica

##### Traži